Najprej pesem za začetek. Danes bomo zapeli pesem iz lanskega šolskega leta. Upam, da jo še znaš.



Zdaj pa nadaljujemo s spoznavanjem znanih muzikalov.

1. V zvezek za GUM zapiši:

**Leonard BERNSTEIN: Zgodba z zahodne strani**

Skladatelj se je vsebinsko oprl na tragedijo Romeo in Julija, ki jo je napisal angleški dramatik William Shakespeare.

1. Preberi kratko vsebino muzikala.

|  |
| --- |
| Zgodba je postavljena v velemestno okolje današnjega časa. Spoznamo dve različni tolpi – člani ene so domačini in se imenujejo Jetsi, člani druge pa so priseljenci iz Portorika, imenovani Sharksi. Dogajanje se začne na plesu, kjer se spoznata pripadnika obeh tolp, Maria in Tony. Tony je domačin in član Jetsov, Maria pa je sestra vodje Sharksov. V tej tolpi je tudi njen zaročenec. Kljub temu, da se pripadniki prve in druge tolpe med seboj sovražijo, med njima vzplamti ljubezen. Nato se med tolpama vname boj, ki se konča tako, da Tony, kateremu zabodejo najboljšega prijatelja, ubije Mariinega brata. Mario to sicer sprva pretrese, toda kljub temu ne omaja njene ljubezni do Tonyja. Tony beži pred policijo, a ko izve, da bo Mario njen zaročenec ubil, če ga ne bo našel, zapusti svoje skrivališče in se odpravi iskat svojo ljubljeno. Zaljubljenca sta presrečna, ko se najdeta, in nato skupaj bežita pred Marijinim zaročencem. Ta ju najde in ustreli Tonyja, ki umre v Mariinem naročju, in šele takrat, ko je bilo prelite že toliko krvi, se spor med obema tolpama konča. |

1. Razpredelnico prepiši v zvezek in reši nalogo. **Fotografijo rešene naloge mi pošlji danes do 20. ure na sporočilo na komunikaciji.**

|  |  |  |
| --- | --- | --- |
| TRDITEV | DRŽI | NE DRŽI |
| Maria in Tony se zaljubita. |  |  |
| Tony je Mariin zaročenec. |  |  |
| Med bojem zabodejo Tonyjevega prijatelja. |  |  |
| Tony ubije Mariinega brata. |  |  |
| Zaljubljenca bežita pred Mariinim bratom. |  |  |
| Mariin zaročenec ustreli Tonyja. |  |  |
| Tolpi se nikoli ne pobotata. |  |  |

1. Oglej si odlomek iz muzikala.

<https://www.youtube.com/watch?v=_e2igZexpMs>

1. V zvezek za GUM zapiši:

**Andrew Lloyd WEBBER : Mačke**

Angleški skladatelj je – poleg Mačk - napisal več zelo uspešnih muzikalov: Jezus Kristus Superstar, Fantom iz opere, Evita.

### Preberi kratko vsebino muzikala Mačke.

|  |
| --- |
| Zgodba se odvija na velikem smetišču, na katerem se v noči s polno luno zbirajo mačke. Vsaka pripoveduje svojo zgodbo, da bi se stari vodja mačje družbe lažje odločil, katero bo izbral, da bo odšla v mačje nebo in se vrnila z novim življenjem. Izbere Grizzabelo, ki zapoje najbolj znano pesem muzikala, zimzeleno Memory. |

Muzikal Cats je predstava z eno najdaljših tradicij uprizarjanja na londonskem West Endu in Broadwayu. Svojo premiero je doživel v New London Theatru leta 1981, kjer je bil del repertoarja rekordnih 21 let zapovrstjo in je doživel skoraj 9.000 ponovitev.

1. Poslušaj slavni song Memory.

<https://www.youtube.com/watch?v=8gd_ohoPzYc>

1. Za konec prisluhni še odlomku iz muzikala Moje pesmi, moje sanje. Prirejen je situaciji, v kateri smo trenutno.

<https://www.youtube.com/watch?v=1aAnPFeo11s> my favourite things

učiteljica Damjana